CELEX: 62009CA0115
Language: hu
Date: 2011-05-12 00:00:00
Title: C-115/09. sz. ügy: A Bíróság (negyedik tanács) 2011. május 12-i ítélete (az Oberverwaltungsgericht für das Land Nordrhein-Westfalen — Németország — előzetes döntéshozatal iránti kérelme) — Bund für Umwelt und Naturschutz Deutschland, Landesverband Nordrhein-Westfalen eV kontra Bezirksregierung Arnsberg (85/337/EGK irányelv — Környezeti hatásvizsgálat — Aarhusi Egyezmény — 2003/35/EK irányelv — Az igazságszolgáltatáshoz való jog — Nem kormányzati környezetvédelmi szervezetek)

9.7.2011   
            
            
               HU
            
            
               Az Európai Unió Hivatalos Lapja
            
            
               C 204/6
            
         A Bíróság (negyedik tanács) 2011. május 12-i ítélete (az Oberverwaltungsgericht für das Land Nordrhein-Westfalen — Németország — előzetes döntéshozatal iránti kérelme) — Bund für Umwelt und Naturschutz Deutschland, Landesverband Nordrhein-Westfalen eV kontra Bezirksregierung Arnsberg
   (C-115/09. sz. ügy) (1)
   
   (85/337/EGK irányelv - Környezeti hatásvizsgálat - Aarhusi Egyezmény - 2003/35/EK irányelv - Az igazságszolgáltatáshoz való jog - Nem kormányzati környezetvédelmi szervezetek)
   2011/C 204/10
   Az eljárás nyelve: német
   
      A kérdést előterjesztő bíróság
   
   Oberverwaltungsgericht für das Land Nordrhein-Westfalen
   
      Az alapeljárás felei
   
   
      Felperes: Bund für Umwelt und Naturschutz Deutschland, Landesverband Nordrhein-Westfalen eV
   
      Alperes: Bezirksregierung Arnsberg
   a Trianel Kohlekraftwerk Lünen GmbH & Co. KG részvételével
   
      Tárgy
   
   Előzetes döntéshozatal iránti kérelem — Oberverwaltungsgericht für das Land Nordrhein-Westfalen — A környezettel kapcsolatos egyes tervek és programok kidolgozásánál a nyilvánosság részvételéről, valamint a nyilvánosság részvétele és az igazságszolgáltatáshoz való jog tekintetében a 85/337/EGK és a 96/61/EK tanácsi irányelv módosításáról szóló, 2003. május 26-i 2003/35/EK európai parlamenti és tanácsi irányelv (HL L 156., 17. o.; magyar nyelvű különkiadás 15. fejezet, 7. kötet, 466. o.) által módosított, az egyes köz– és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (HL L 175., 40. o.; magyar nyelvű különkiadás 15. fejezet, 1. kötet, 248. o.) 10a. cikkének értelmezése — A nem kormányzati szervezetek joga, hogy a környezetre várhatóan jelentős hatást gyakorló projektek esetében fellebbezzenek az engedélyező határozatok ellen — E jog terjedelme — Annak lehetősége, hogy a projekt engedélyezése szempontjából meghatározó valamennyi környezetvédelmi előírásra hivatkozhassanak vagy csak a közvetlenül a közösségi jogon alapuló előírásokra, ideértve azon előírásokat is, amelyek kizárólag a közérdek szolgálatára, nem pedig ezenfelül egyének jogainak a védelmére is hivatottak — Tartalmi követelmények abban az esetben, ha a hivatkozás lehetősége csak a közösségi jogon alapuló szabályozásokra korlátozódik.
   
      Rendelkező rész
   
   
               1.
            
            
               A 2003. május 26-i 2003/35/EK európai parlamenti és tanácsi irányelvvel módosított, az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv 10a. cikkét úgy kell értelmezni, hogy azzal ellentétes az a szabályozás, amely a 85/337 irányelv 1. cikkének (2) bekezdésében szereplő, a környezetvédelmet előmozdító nem kormányzati szervezet tekintetében azon okból nem ismeri el annak lehetőségét, hogy a 2003/35 irányelvvel módosított 85/337 irányelv 1. cikkének (1) bekezdése értelmében a „környezetre várhatóan jelentős hatást gyakorló” projekteket engedélyező határozatokkal szembeni jogorvoslati eljárás keretében a bíróság előtt egy, az uniós jogból eredő, környezetvédelmi célú szabály megsértésére hivatkozzon, hogy e szabály kizárólag a közösség, és nem az egyén érdekeit védi.
            
         
               2.
            
            
               Az ilyen szervezet a 2003/35 irányelvvel módosított 85/337 irányelv 10a. cikke harmadik bekezdésének utolsó mondatára alapíthatja azt a jogot, hogy a módosított 85/337 irányelv 1. cikkének (1) bekezdése értelmében a „környezetre várhatóan jelentős hatást gyakorló” projekteket engedélyező határozatokkal szembeni jogorvoslati eljárás keretében a bíróság előtt a 2006. november 20-i 2006/105/EK tanácsi irányelvvel módosított, a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv 6. cikkéből eredő nemzeti jogi rendelkezések megsértésére hivatkozzon, jóllehet a nemzeti eljárási jog ezt azon okból nem teszi számára lehetővé, hogy a hivatkozott rendelkezések a közösség, és nem az egyén érdekeit védik.
            
         
      (1)  HL C 141., 2009.6.20.